**Nacrt prijedloga konzorcijalnog modela suradnje knjižnica iz sustava znanosti i visokog obrazovanja u programu razvoja skupnog kataloga**

Prijedlog izradila: Dr. sc. Dijana Machala

Travanj 2017.

**Cilj konzorcijalnog udruživanja:**

- razvoj i korištenje knjižničnih usluga temeljnih na javno dostupnom skupnom katalogu

- racionalizacija i standardizacija poslovanja knjižnica povezanih u konzorcij

- izgradnja objedinjenog pretraživanja bibliografskih podataka, elektroničkih izvora podataka te metapodataka za digitalnu građu

- objedinjeno prikupljanje statističkih podataka te izvještavanje o aktivnostima konzorcija

**Model:**

- formalni konzorcijalni ugovor kojim se definiraju članovi, ciljevi konzorcija te prava i obveze uključenih strana

**Struktura:**

- **upravni odbor** sačinjen od predstavnika ministarstava, rektora sveučilišta, ravnatelja Nacionalne i sveučilišne knjižnice, do tri predstavnika vijeća knjižnica te predsjednika konzorcijalnog odbora

- **konzorcijalni odbor** čine predsjednik Povjerenstva za knjižnično informacijski sustav NSK, predsjednik Povjerenstva za razvoj Alepha ZAG, predsjednici pojedinih radnih grupa

- **radne grupe** osnivaju se radi donošenje rješenja na pojedina tehnička ili stručna pitanja razvoja skupnog kataloga, a članovi se biraju sukladno cilju i zadatku radne grupe

**Uloga upravnog odbora:**

- osiguranje stabilnosti financiranja

- nadzor nad radom konzorcija

- donošenje i usvajanje strateških politika razvoja skupnog kataloga i konzorcija

- usvajanje izvještaja o radu konzorcija

**Uloga konzorcijalnog odbora:**

- izrada godišnjeg plana rada konzorcija i plana razvoja skupnog kataloga

- pregovaranje s potencijalnim novim članovima te planiranje proširenja konzorcija

- priprema godišnjeg izvještaja o radu konzorcija za Upravni odbor

- izrada dokumentacije o radu konzorcija te pripadajuće dokumentacije o načinu suradnje članica konzorcija

- koordinacija sustavnog redakcijskog nadzora radi očuvanja standardizacije podataka

- izrada strateških dokumenata

- upravljaju komunikacijom u sustavu

**Prava i obveze članica konzorcija:**

*Nacionalna i sveučilišna knjižnica u Zagrebu:*

- koordinacijsko središte konzorcija koje je zaduženo za administrativno i operativno upravljanje radom konzorcija te stručnim i izvršnim aktivnostima razvoja skupnog kataloga

- izrada prijedloga pravne i stručne dokumentacije konzorcija, izvještaja o radu te planova rada

- provedba sustavnog redakcijskog nadzora nad standardizacijom podatka u skupnom katalogu

- provedba edukacijskog programa u cilju osiguranja provedbe standarda, pravilnika i poslovnika o radu

- koordinacija komunikacije o radu konzorcija

- obveza funkcionalnog razvoja skupnog kataloga

- izrada i nadzor nad konverzijskim tablicama te izradi metapodatkovnih opisa za skupni katalog iz različitih formata

- osiguranje dostupnosti usluga skupnog kataloga svim članicama konzorcija

- skrb za sigurnost podataka i baza podataka objedinjenih u skupnom katalogu

*Knjižnice članice konzorcija*

- pravo korištenja dostupnih usluga skupnog kataloga

- pravo predlaganja planova razvoja te predlaganje strateških ciljeva

- pravo razmjene podataka objedinjenih skupnim katalogom u raspoloživim formatima

- obveza dostave podataka ili omogućavanja pristupa podacima sukladno dokumentu *Minimalni uvjeti standardiziranosti podataka*

- obveza aktivnog sudjelovanja u programu edukacije te programu sustavnog redakcijskog nadzora

- obveza provedbe međusobne suradnje sukladno zajednički utvrđenim *Poslovnikom o radu konzorcija*